作者:趙以夫
標題:賀新郎
內容:載酒陽關去。正西湖、連天菸草，滿堤晴絮。採翠擷芳遊冶處，應和嬌弦豔鼓。看柳外、畫船無數。萬傾琉璃渾鏡淨，陡風波、洶洶魚龍舞。談笑裡，遽如許。流觴滿引澆離緒。便東西、斜陽立馬，綠波前浦。自是蓴鱸高興動，恰值春山杜宇。漫回首、軟紅香霧。咫尺佳人千里隔，望空江、明月橫洲渚。清夢斷，恨如縷。